**ΔΥΟ ΓΡΑΜΜΑΤΑ ΤΗΣ ΧΑΡΑΣ**

ΚΕΙΜΕΝΟ ΣΕΛ. 144

**ΘΕΜΑ:** Το θέμα των επιστολών είναι οι δυσκολίες προσαρμογής της Χαράς στη Νότιο Αφρική, όπου έχει μεταναστεύσει, και η αγωνία της τόσο για την προσαρμογή της οικογένειάς της στον νέο τόπο όσο και για τη διατήρηση των δεσμών με τους οικείους της που έχουν μείνει στην Ελλάδα.

**Περιεχόμενο και νοηματικά κέντρα**: Η Χαρά, μια μετανάστρια στο Γιοχάνεσμπουργκ της Νοτίου Αφρικής, γράφει δυο γράμματα, απευθυνόμενη στην αδελφή και τον αδελφό της αντίστοιχα, που ζουν στην Αθήνα. Στην πρώτη επιστολή ζητά να μάθει νέα για γνωστά της πρόσωπα, αναφέρεται στη γιορτή της αδελφής της, στα περιοδικά που της στέλνει, στην κατάσταση της ψυχικής της υγείας και τελειώνει το γράμμα της μιλώντας για τετριμμένα θέματα. Ακολουθεί το υστερόγραφο του Γεράσιμου, συζύγου της Χαράς, με το οποίο ευχαριστεί την κουνιάδα του για το δώρο που του έστειλε και ζητά πληροφορίες για κάμερες. Με τη δεύτερη επιστολή προς τον αδελφό της το Λουκά, γράφει πάλι για την κατάσταση της υγείας της, αλλά τώρα περισσότερο ανησυχεί για τα παιδιά της και το σχολείο τους. Ζητά να της στείλει βιβλία, αναφέρεται με συντομία στην κατάσταση του άντρα της και στέλνει χαιρετισμούς σε ένα φιλικό της πρόσωπο. Τέλος, ακολουθεί το υστερόγραφο της Άννας, της κόρης της Χαράς, προς το θείο της το Λουκά, με το οποίο του ζητά να του στείλει βιβλία.

**Δομή του κειμένου**

ΕΝΟΤΗΤΕΣ

**Α΄ επιστολή:** Η άσχημη ψυχολογική κατάσταση της Χαράς εξαιτίας της μετανάστευσης.

**Β΄ επιστολή:** Η ανησυχία της Χαράς για το μέλλον των παιδιών της.

**ΓΛΩΣΣΑ:** απλή, χρήση καθημερινού λεξιλογίου, ο λόγος είναι γρήγορος καθώς βιάζεται να τα πει όλα

**ΎΦΟΣ:** εξομολογητικό, πληροφοριακό, συναισθηματικό

**ΑΣΚΗΣΗ**

Και στα δύο κείμενα γίνονται πολλές αναφορές σε πρόσωπα της οικογένειας και σε οικογενειακές καταστάσεις. Ποια σημασία έχουν οι οικογενειακοί δεσμοί για τη Χαρά αλλά και για τους παραλήπτες των επιστολών της, τη Μαρία και τον Λουκά;